recursal/SuperWikiNEXT-32B huggingface dataset:
Ֆաշիստական զորքերը Բագնի հարավում (Նորվեգիա)
**Նորվեգական օպերացիա**, **«Վեզերյուբունգ» գործողություն** (գերմ.՝ *Unternehmen Weserübung*, 1940 թ․ ապրիլի 9-ից հունիսի 10), Երկրորդ համաշխարհային պատերազմի Նորվեգական ռազմագործողության շրջանակում Նացիստական Գերմանիայի հարձակումը Դանիայի և Նորվեգիայի վրա։

Դանիայի ռազմական ուժերը կազմում էին՝ Փոքրաթիվ կազմով 5 դիվիզիա և ոչ մեծ ռազմածովային նավատորմ, Նորվեգիայինը՝ 6 դիվիզիա (15,5 հազար մարդ, հետագայում՝ 50—55 հազար), 4 զրահակիր, 30 ականակիր, 9 սուզանավ և 190 ինքնաթիռ։ Դանիայի դեմ գործում էին գերմանական 2 դիվիզիա և 1 բրիգադ, Նորվեգիայի դեմ՝ 6 դիվիզիա (հետագայում ավելացավ ևս մեկ դիվիզիա), ընդամենը՝ 140 հազար մարդ, 1300 ինքնաթիռ և նավատորմի գլխավոր ուժերը։

1940 թվականի ապրիլի 9-ի առավոտյան գերմանական ցամաքային զորքերը, հանկարծակի ներխուժեցին Դանիա, միաժամանակ իջեցրին ծովային դեսանտներ։ Դանիական զորքերը չդիմադրեցին և հանձնվեցին։ Դրան հետևեց Նորվեգիայի ռազմակալումը, իբր որպես կանխարգելիչ խուսանավում ընդդեմ Նորվեգիայի՝ պլանավորված և բացահայտ քննարկվող ֆրանս-բրիտանական օկուպացիայի («Ռ-4 պլան»)։ Նորվեգիայում գերմանական զորքերը հանդիպեցին դիմադրության, նորվեգական առափնյա ուժերը զգալի կորուստներ պատճառեցին գերմանական նավատորմին։ Ապրիլի 10-ից սկսվեց գերմանական ցամաքային զորքերի հիմնական ուժերի տեղափոխումը ծովով և օդով։ Գերմանական զորքերը գրավեցին Հյուսիսային Նորվեգիայի մեծ մասը։ Անգլիայի ծովային հաղորդակցության ուղիներին սպասվող սպառնալիքը (Նորվեգիայի գրավման դեպքում) ստիպեց ֆրանս-բրիտանական հրամանատարությանը օգնել Նորվեգիային․ ուղարկելով 4 դիվիզիա, սակայն, նրանց հարձակումն ավարտվեց անհաջողությամբ։ Կենտրոնական Նորվեգիայում գործող նորվեգական զորքերը մայիսի 3-ին հանձնվեցին, Հյուսիսային Նորվեգիայում մարտերը փոփոխակի հաջողություններով շարունակվեցին մինչև հունիսի 8-ը։ Հունիսի 8—10-ին հանձնվեցին նորվեգական զորքերի մնացորդները, և Նորվեգիան ամբողջովին օկուպացվեց։ Նորվեգիայի գրավումով Նացիստական Գերմանիան ձեռք բերեց ստրատեգիական ամուր հենակետ Եվրոպայի հյուսիսում։

Գերմանական կողմը Դանիայի և Նորվեգիայի կառավարություններին հայտնեց, որ Վերմախտը եկել է պաշտպանելու երկրների չեզոքությունը ֆրանս-բրիտանական ագրեսիայից։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 385)։*  |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դանիա-նորվեգական ռազմագործողություն» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4502688-9 · NKC: ph536904 |

 |
**Երզնկայի ճակատամարտ** (թուրքերեն՝ Erzincan Muharebesi, ռուս.՝ Эрзинджанское сражение), Օսմանյան Թուրքիայի նկատմամբ Ռուսական կայսրության տարած հաղթական ճակատամարտերից մեկն Առաջին համաշխարհային պատերազմի ընթացքում։

Օսմանյան զորքերին գլխավորում էր 3-րդ բանակային կորպուսի ղեկավար Մեհմեդ Վեհիբ փաշան, իսկ ռուսական զորքերին՝ Նիկոլայ Յուդենիչը։

Պատմություն
-----------

1916 թվականին Թուրքիայի երիտթուրքական կառավարության պարագլուխներից Էնվերը պատերազմի հայտարարեց Ռուսական կայսրությանը՝ Նիկոլայ Յուդենիչի բանակի հետ նախորդ բախումների ընթացքում կորցրած տարածքները հետ բերելու համար։

Փետրվարից ապրիլ ամիսներին Յուդևիչի բանակին հաջողվեց ռազմակալել Էրզրումը և Տրապիզոնը։ Ռազմավարական կարևոր նշանակություն ունեցող այս նավահանգստային քաղաքները իրենց աշխարհագրական հիանալի դիրքով Ռուսաստանի համար կարող էին ծառայել, որպես Կովկասյան ճակատ զինամթերքի մատակարարման հիանալի աղբյուր։

Էնվեր փաշայի հրամանով թուրքական 3-րդ բանակային կորպուսը Մեհմեդ Վեհիբ փաշայի գլխավորությամբ պետք է հետգրավեր Տրապիզոնը։ Վահիբի հարձակումը ձախողվեց և հուլիսի 2-ին ռուսական զորքերը դիմեցին գրոհի։

Ռազմական գործողություններից կեսերին ռուսական բանակին հաջողվեց ստիպել թուրքերին դիմել նահանջի։ Զորքերը միմյանց բախվեցին Երզնկայում։ Երզնկայի ճակատամարտը նշանավորվեց թուրքերի խայտառակ պարտությամբ և ռուսական աշխարհազորի լիակատար հաղթանակով։

Գրականություն
-------------

* Tucker, Spencer The Great War: 1914-18 (1998)
* Erzurum-Erzincan Արխիվացված 2005-11-25 Wayback Machine
**Ռաֆայել Շեֆեր** (գերմ.՝ Raphael Schäfer), ի ծնե՝ **Ռաֆալ Շաֆարչիկ** (լեհ.՝ Rafał Szafarczyk, հունվարի 30, 1979(1979-01-30), Kędzierzyn-Koźle, Լեհաստանի Ժողովրդական Հանրապետություն), գերմանացի ֆուտբոլիստ լեհական ծագման, «Նյուրնբերգ» ֆուտբոլային ակումբի դարպասապահ։

Կարիերա
-------

### Վաղ տարիներ

Ռաֆայելը իր կարիերան սկսել է Հիլդեսհայմ քաղաքի «Դրիսպենշտեդտ» ակումբում։ Տասներկու տարեկանում Ռաֆայելը տեղափողվում է «Գանովեռա» ֆուտբոլային դպրոց։ 17 տարեկանում հայտնվում է առաջին թիմում, սակայն ոչ մի անգամ չի մասնակցում խաղերին։ Այսպիսի պայմաներով Ռաֆայելը որոշում է խաղալ «Լյուբեկ» ակումբում մինչև 1998/99 թթ․ սեղոնի ավարտը։ Այսպիսով նա խաղացել է երեք խաղ 1 համարի ներքո, բայց չի կարողացել խաղալ մի աստիճան բարձր լիգայում։

### Ակումբային տարիներ

2001 թվականի հուլիսին գալիս է «Նյուրնբերգ»։ Ակումբը հենց նոր էր հասել Բունդեսլիգա։ Այս ակումբում Ռաֆայելը խաղացել է 2-րդ համարի տակ, 1 համարը զիջելով ավելի փորձառու Դարիուս Կամպային։ Բունդեսլիգայում 2002 թվականի մարտին նշեց իր դեբյուտը «Բորուսիա Մյոնխենգլադբախի» դեմ խաղում։ Անտեսելով իր հաջողակ խաղը նա դառնում է պահեստային դարպասապահ։

2003/04 սեզոնի սկզբում ակումբի մոտ առաջանում են ֆինանսական խնդիրներ և ակումբի ղեկավարությունը որոշում է տրասֆերի հանել որոշ ֆուտբոլիստների, այդ թվում նաև Դարիուս Կամպային։ Այդպիսով Ռաֆայելը զբաղեցնում է հիմնական դարպասապահի «պաշտոն»ը։ Շատ ժամանակ Ռաֆայելը մնում է ակումբի հիմնական խաղացող և դառնում է թիմի ավագ։

2008/09 սեզոնում հայտնվում է բունդեսլիգա 2-րդում, սակայն շատ կարճ ժամանակում իր թիմը գրավում է այնպիսի տեղ, որը հնարավորություն է տալիս վերադառնալ Բունդեսլիգա։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967. — ISSN 1888-6671
4. ↑  «Wir lassen uns Bernd Schneider nicht von den Polen wegnehmen» (German). welt.de. 2007 թ․ ապրիլի 26. Վերցված է 2010 թ․ հուլիսի 15-ին.`{{cite web}}`: CS1 սպաս․ չճանաչված լեզու (link)
5. ↑  Hellmann, Frank (2011 թ․ փետրվարի 17). «„Für die erste Liga gibt es keinen Ersatz"». *Frankfurter Rundschau* (German). Frankfurter Rundschau GmbH. Վերցված է 2014 թ․ օգոստոսի 21-ին.`{{cite web}}`: CS1 սպաս․ չճանաչված լեզու (link)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռաֆայել Շեֆեր» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · FootballFacts.ru · Fussballdaten.de · Transfermarkt (խաղացող) · worldfootball.net (խաղացող) · ՈւԵՖԱ |
|  |
| Բառարաններ և հանրագիտարաններ | Munzinger |

 |
**Ժոաու Պեդրո Աբրեու դե Օլիվեիրա** (պորտ.՝ João Pedro Abreu de Oliveira, հունվարի 6, 1996(1996-01-06), Շվեյցարիա), պորտուգալական ծագմամբ շվեյցարացի ֆուտբոլիստ, կիսապաշտպան։ Այժմ վարձավճարով հանդես է գալիս լեհական «Լեխիա» ակումբում։

Ակումբային կարիերա
------------------

Աբրեուն համարվում է «Լյուցերնի» սանը, չնայած անցել է երկրի բոլոր առաջատար մանկական ու պատանեկան ակումբներով։ Ակադեմիան ավարտել է 2015 տվականին։ 2015 թվականի հուլիսի 18-ին իր դեբյուտն է նշել Շվեյցարիայի առաջնությունում` խաղալով «Սիոնի» դեմ խաղում` 83-րդ րոպեին փոխարինելով Կլաուդիո Լուստենբերգերին։ Իր առաջին խաղաշրջանում խաղացել է 16 խաղ` բոլորի ժամանակ դուրս գալով փոխարինման։

Կարիերան հավաքականում
---------------------

Շվեյցարիայի երիտասարդական հավաքականի խաղացող է։ Մասնակցել է եվրոպայի պատանեկան առաջնությունների ընտրական փուլերին։ Մասնակցել է Եվրոպայի 2013 թվականի մինչև 17 տարեկանների պատանեկան առաջնությանը, մասնակցել է մրցաշարի բոլոր երեք հանդիպումներին, որտեղ շվեցարացիները չեն կարողացել դուրս գալ խմբից։

Ձեռքբերումներ
-------------

Շվեյցարիա Շվեյցարիա, «**Լյուցերն**»

* Շվեցարիայի առաջնության բրոնզե մեդալակիր, 2015/16

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «FC Luzern - FC Sion» (անգլերեն) — soccerway.com. Վերցված է 6 августа 2016-ին.
3. ↑  «Switzerland U-17 - Sweden U-17» (անգլերեն) — soccerway.com. Վերցված է 4 августа 2016-ին.
4. ↑  «Switzerland U-17 - Slovakia U-17» (անգլերեն) — soccerway.com. Վերցված է 4 августа 2016-ին.
5. ↑  «Switzerland U-17 - Austria U-17» (անգլերեն) — soccerway.com. Վերցված է 4 августа 2016-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 90minut · FootballDatabase.eu · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) |

 |
**Աբգար Սարգսի (Սիրեկանի) Դանիելյան** (ծնված 15 մայիսի, 1918, գյուղ Կոճողոտ (ԼՂ Մարտակերտի շրջանում - 9 ապրիլի 2002, քաղաք Ստեփանակերտ), հայ արձակագիր, դրամատուրգ, հրապարակախոս, լրագրող։ ԽՍՀՄ (1963) և ԼՂԻՄ (1989) ժուռնալիստների միությունների անդամ։

Կենսագրություն
--------------

Ստեփանակերտի բժշկական տեխնիկումում ուսմանը զուգահեռ աշխատել է «Երիտասարդ բոլշևիկ» թերթում (1939)։ Մասնակցել է Խորհրդա-ֆիննական (1939) և Երկրորդ համաշխարհային պատերազմներին (1942-1944), վիրավորվել է։ Ավարտել է Բաքվի կուսակցական դպրոցը (1953), Հայկական պետական հեռակա մանկավարժական ինստիտուտի պատմության բաժինը (1964)։ Խմբագրել է Մարտակերտի շրջանային «Սոցիալիզմի ուղիով» թերթը` որպես պատասխանատու խմբագիր (1950-1951), նշանակվել կուսշրջկոմի երկրորդ քարտուղար (1954-1959), տեղափոխվել է Ստեփանակերտ և աշխատել «Սովետական Ղարաբաղ» թերթի խմբագրությունում` որպես նամակների բաժնի վարիչ (1946), գրական աշխատող (1946-1950), կուսակցական կյանքի բաժնի վարիչ (1958-1966), խմբագրի տեղակալ (1966-1976), սեփական թղթակից (1979-1991), ռադիոհաղորդումների մարզային կոմիտեի նախագահ (1976-1979)։ Հեղինակ է բազմաթիվ պատմվածքների, «Գոհար» վիպակի և «Այրող պատիվ» պիեսի, որը Ստեփանակերտի պետթատրոնում բեմադրվել է 207 անգամ։
Հանգչում է Ստեփանակերտի գերեզմանատանը։

Երկեր
-----

1. Գրական ալմանախ (գրքի 148-149 էջերում զետեղված են Աբգար Դանիելյանի «Վերադարձ» և «Նամակը» բանաստեղծությունները), Ադրպետհրատ, Բ. 1956, 168 էջ։
2. Во имя жизни (к 50-летию образования Степанакертского медучилища), Б. 1982, 68 с.
3. Հարազատ օջախ (Ստեփանակերտի գյուղտեխնիկումի 70-ամյակի առթիվ), Ե. 1993, 48 էջ։

Ծանոթագրություններ
------------------

Գրականություն
-------------

1. Արիս Գրիգորյան, Եվ այսպիսի ճակատագիր (ակնարկ), Ստ. 1998, 64 էջ։
2. Արցախցի անվանի գործիչներ։ Գիրք II (Մարտակերտի շրջան), Ստեփանակերտ, Արցախի գիտական կենտրոն, «Դիզակ պլյուս» հրատ. տպ-ն, 2021 (էջ 98)։




1. ↑  Արիս Գրիգորյան, Եվ այսպիսի ճակատագիր
**«Ուռկանով ձկնորսը»** (ֆր.՝ Pêcheur à l'épervier), ֆրանսիացի գեղանկարիչ, իմպրեսիոնիզմի հիմնադիրներից Ֆրեդերիկ Բազիլի նկարներից։ Այս ստեղծագործությունը հեղինակը վրձնել է 1868 թվականին։ Յուղաներկով կտավի չափերն են 134 × 83 սմ։

Այսօր «Ուռկանով ձկնորսը» ստեղծագործությունը պահպանվում և ցուցադրվում է Երրորդ աշխարհի երկրների Ռաու ֆոնդում (Ցյուրիխ, Շվեյցարիա)

Պատմություն
-----------

Գրեթե ամեն ամառ Ֆրեդերիկ Բազիլն ուղևորվում էր Ֆրանսիայի հարավ՝ Մոնպելիե, որտեղ պլեների ժամանակ մերկ բնորդներին։ Տեղի բնակիչների շրջանում տարածված էր նուդիզմը, որի դեմ պայքար էին մղում տեղի իշխանությունները։ Բազիլը կտավը սկսել է նկարել Լեզ գետի ափին՝ Մոնպելիեում և ավարտել իր արվեստանոցում, Փարիզի Կոնդամին փողոցում։

Նկարը դրական արձագանք է գտել հեղինակի հարազատների և գործընկերների շրջանում։ Հեղինակն առաջարկել է նկարը ցուցադրել 1869 թվականին կայացած Փարիզյան սալոնում, սակայն մերժվել է «անպարկեշտության և չափազանց ռեալիստական լինելու համար», իսկ «Գյուղի բնատեսարան» կտավը թույլատրվել է ժյուրիի կողմից։ Չնայած Պիեռ Բոնարի և Ալեքսանդր Կաբանելի աջակցությանը, նկարի ցուցադրության մերժումը Բազելին խորը վիշտ պատճառեց։

Նկարի մերժումից հետո հեղինակն այն կախեց իր արվեստանոցում։ Նա նույնիսկ նկարը ներառեց «Նկարչի արվեստանոցը Կոնդամին փողոցում» կտավում, որը ստեղծել է 1870 թվականին։

Ստեղծման պահից մինչև հեղինակի մահը կտավը մնացել է նրա արվեստանոցում։ 1870 թվականին նկարը դառնում է հեղինակի եղբոր՝ Մարկ Բազիլի սեփականությունը և պահվում Մոնպելիեի տանը։ 1923 թվականին նկարը ժառանգում է նկարչի եղբորորդին՝ Անդրե Բազիլը։ Հետո նկարը տնօրինել է մադամ Ռաշու-Բազիլը։ 1959-1961 թվականներին Ժան Դավրեն, ով նկարի սեփականատերն էր, իր հետ բերում է Փարիզ։ 1961 թվականի հունիսի 23-ին այն վաճառվել է և այսօր գտնվում է Երրորդ աշխարհի երկրների Ռաու ֆոնդում։

Նկարագիր
--------

«Ուռկանով ձկնորսը» ստեղծագործությունում հեղինակը առաջին պլանում նկարել է մկանուտ մերկ տղամարդու, որը թիկունքով է կանգնած։ Տղամարդը կանգնած է գետի ափին՝ ծառի ստվերում․ դրսում արևային պայծառ օր է։ Ձեռքին բռնել է ուռկանը և պատրաստվում է այն նետել գետը։ Տղամարդու մարմինը լարված է։ Այդ լարվածությունն էլ ավելի է ընդգծվում, երբ հետին պլանում երևում է խոտերին նստած վտիտ տղամարդը։ Այդ մարդը նման է Հռոմեական «Փուշը հանող տղան» անտիկ արձանին։ Երկու ֆիգուրներն էլ նկարված են կտրուկ ուրվագծերով, որոնք կարծես մեկուսացնում են նրանց ընդհանուր լանդշաֆտից․ մարմինների վրա չկա ուժեղ արևի լույս»։

Ծանոթագրություններ
------------------

1. 1 2 3 4  Desordre
2. 1 2 3  Tinterow, Loyrette, 1994, էջ 334
3. ↑  The Athenaeum
4. ↑  Musée d’Orsay

Գրականություն
-------------

* *Tinterow G. Loyrette H.* Origins of Impressionism :

[անգլ.]. — New York : Metropolitan Museum of Art, 1994. — P. 334. — 486 p. — ISBN 978-0-87-099717-4.

Արտաքին հղումներ
----------------

* «Masculine. The Nude Man in Art from 1800 to the Present Day». *www.musee-orsay.fr* (անգլերեն) — Musée d’Orsay. Վերցված է 2019 թ․ հունիսի 19-ին.
* «Fisherman with a Net. Jean Frederic Bazille». *www.the-athenaeum.org* (անգլերեն) — The Athenaeum. Արխիվացված է օրիգինալից 2020 թ․ հունվարի 26-ին. Վերցված է 2019 թ․ հունիսի 19-ին.
* «Frédéric Bazille. Pêcheur à l'épervier». *www.desordre.net* (ֆրանսերեն) — Desordre. Վերցված է 2019 թ․ հունիսի 19-ին.
**Երկբուրգ**, եռաչափ բազմանիստ, որը կազմված է երկու բուրգերից, որոնցից մեկը մյուսի հայլելային արտացոլումն է։

Ընդհանուր բնութագիր
-------------------

Երկբուրգը բազմանիստ է, որը կազմված է երկու բուրգերից, որոնցից մեկը մյուսի հայլելային արտացոլումն է։ Բուրգերի միավորումից առաջանում է ընդհանուր պատկեր, որը նման է բազմանկյան։ Պարզ երկբուրգը կազմվում է երկու տետրաեդրների միավորումից։ Քառանկյուն բուրգերից կազմված երկբուրգը հայտնի է օկտաեդր անունով։ Բուրգերի նիստերի քանակի ավելացումով ստացվում է շրջան կամ էլիպս և կազմվում է երկու կոն։
Օրինակ հեքսաեդր երկբուրգը կազմված է երկու վեցանկյուն բուրգերից, որի կանոնավոր վեցանկյուն հիմքը ընդհանուր է երկուսի համար։

### Երկբուրգ կազմող տարրեր

* **Գաթաթներ**
* **Կողեր**՝ գծեր, որոնք միացնում են գագաթները
* **Նիստեր**՝ հարթ մակերեսներ, որոնք սահմանափակված են կողերով, եռանկյան կամ սեղանի ձևով։

* ՏետրաեդրՏետրաեդր
* ՕկտաեդրՕկտաեդր
* ՀեքսաեդրՀեքսաեդր

Բարդ երկրաչափական երկբուրգեր
----------------------------

Բյուրեղագիտության մեջ տերմինը օգտագործվում է բյուրեղների դասակարգման և բնութագրման համար, որոնք կազմված է երկու բուրգերից անկախ համաչափությունից, հայելային մասերից կամ մասերի միավորման ձևից։ Երկբուրգի տարրական ձևը օգտագործում են ավելի բարդ ձև ունեցող բյուրեղները փնութագրելու համար, օրինակ՝ բյուրեղների (ալմաստ) երեսարկման ժամանակ։ Օրինակ՝ օկտաեդրի ձևը, կազմված երկու հատած բուրգերով կամ կարդիոիդ (ալմաստի հակառակ ձև), որի մեկ կողմը բուրգ է, իսկ մյուսը հատած բուրգ։

Երկու տետրաեդրների միավորումը կարող է տալ նաև ավելի բարդ ձև՝ աստղաձև երկբուրգ։ Բյուրեղների և ալմաստնեի իրական ձևերը տարբերվում են բարձր իդեալական ձևերից, որոնք ուսումնասիրում են երկրաչափությունը ու մաթեմատիկան։

Օկտաեդրի ձևով բյուրեղավորվում են՝ 

* Ալմաստները
* Նատրիումի քլորիդը
* Պրովքսիտը
* Օլիվինը
* Ֆլուորիտը
* Շպինել

Ծանոթագրություններ
------------------

1. ↑  «Бипирамиды». *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.`{{cite book}}`: CS1 սպաս․ location missing publisher (link)

Արտաքին հղումներ
----------------

* 
* Արխիվացված 2009-02-07 Wayback Machine
**Վլադիսլավ Ռոբերտ Օլեարչիկ** (լեհ.՝ Władysław Robert Olearczyk, հունիսի 8, 1898(1898-06-08), Պշեմիսլ, Գալիցիայի և Լոդոմերիայի թագավորություն, Ցիսլեյտանիա, Ավստրո-Հունգարիա - փետրվարի 21, 1970(1970-02-21), Ցեշին, Katowickie Voivodeship, Լեհաստանի Ժողովրդական Հանրապետություն), լեհ ֆուտբոլիստ, պաշտպան։

Կենսագրություն
--------------

Ծնվել է 1898 թվականի հունիսի 8-ին Պշեմիսլայում։ Լվովի «Պոգոն» ֆուտբոլային ակումբի կազմում խաղացել է 1921-1929 թվականներին։ Խաղացել է պաշտպանի դիրքում։ Չորս անգամ դարձել է ֆուտբոլի Լեհաստանի չեմպիոն։ Ակումբի կազմում խաղացել է 70 խաղ՝ դառնալով 2 գոլի հեղինակ։

Լեհաստանի ֆուտբոլի ազգային հավաքականի կազմում առաջին անգամ հանդես է եկել 1923 թվականի սեպտեմբերի 23-ին։ Հելսինկիում լեհ ֆուտբոլիստները պարտվեցին 3:5 հաշվով Ֆինլանդիայի ֆուտբոլի ազգային հավաքականին։ Երկու տարի անց խաղացել է հավաքականում իր վերջին չորրորդ խաղը։ Կրակովում ուժեղ գտնվեցին հյուրերը՝ Հունգարիայի ֆուտբոլի ազգային հավաքականը (0:2)։ Այդ մրցավեճում մասնակցել են Լվովի թիմի 9 խաղացողներ՝ Էմիլ Գյորլիցը, Վլադիսլավ Օլեարչիկը, Բրոնիսլավ Ֆիխտելը, Կարոլ Գանկեն, Յուզեֆ Սլոնեցկին, Մեչիսլավ Բաչը, Վացլավ Կուխարը, Յուզեֆ Գարբենը, Լյուդվիգ Շաբակևիչը և Կրակովի «Վիսլա» ֆուտբոլային ակումբի երկու խաղացողներ։

Մահացել է 1970 թվականի փետրվարի 21-ին՝ կյանքի 72-րդ տարում Ցեշինում։

«Պոգոն»՝ Լեհաստանի չեմպիոն 1926.: Վլադիսլավ Օլեարչիկը երկրորդ շարքի ձախից առաջինն է:«Պոգոն»՝ Լեհաստանի չեմպիոն 1926.: Վլադիսլավ Օլեարչիկը երկրորդ շարքի ձախից առաջինն է:

Նվաճումներ
----------

* Լեհաստանի չեմպիոն (4)։ 1922, 1923, 1925, 1926

Ծանոթագրություններ
------------------

1. 1 2  90minut.pl (польск.) — 2003.
2. ↑  Чемпионат Польши на сайте RSSSF (անգլ.)
3. ↑  Статистика сборной Польши на сайте Eu-Football.info

Արտաքին հղումներ
----------------

* Профиль на сайте Eu-Football.info (անգլ.)
* Профиль на сайте FootballDatabase.eu (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 90minut · eu-football.info (խաղացող) · FootballDatabase.eu |

 |
**Պյոտր Իլյիչ Կլիմուկ** (ռուս.՝ *Пётр Ильич Климук*, հուլիսի 10, 1942(1942-07-10), Կոմարովկա, Բրեստի շրջան, Damačaŭski District, Բելառուսական ԽՍՀ, ԽՍՀՄ), խորհրդային տիեզերագնաց-օդաչու, Խորհրդային Միության կրկնակի հերոս (1973, 1975), փոխգնդապետ։

Կենսագրություն
--------------

1969 թվականին ավարտել է Չեռնիգովի բարձրագույն ռազմական ավիացիոն ուսումնարանը, 1977 թվականին՝ Յուրի Գագարինի անվան ռազմաօդային ակադեմիան։ ԽՍՀՄ տիեզերագնացների ջոկատում ընդգրկվել է 1965 թվականին։

1973 թվականի դեկտեմբերի 18-26-ին Վալենտին Լեբեդևի հետ որպես հրամանատար թռիչք է կատարել «Սոյուզ-13» տիեզերանավով։ 1975 թվականի մայիսի 24-ից մինչև հուլիսի 26-ը Վիտալի Սևաստյանովի հետ որպես հրամանատար թռիչք է կատարել «Սոյուզ-18» տիեզերանավով, որը 1975 թվականի մայիսի 26-ին կցվել է «Սալյուտ-4» ուղեծրային գիտակայանին (երկրամերձ ուղեծրում էր 1974 թվականի դեկտեմբերի 26-ից), և թռիչքը շարունակվել է «Սալյուտ-4» ուղեծրակայանով։ 1975 թվականի հուլիսի 26-ին, «Սոյուզ-18» տիեզերանավի և «Սալյուտ-4» կայանի տարակցումից հետո, անձնակազմը վայրէջք է կատարել «Սոյուզ-17» տիեզերանավով։ 1978 թվականի հունիսի 27-ից հուլիսի 5-ը, Լեհաստանի քաղաքացի Միրոսլավ Հերմաշևսկու հետ որպես տիեզերանավի հրամանատար թռիչք է կատարել «Սոյուզ-30» տիեզերանավով, որը 1978 թվականի հունիսի 28-ին կցվել է «Սալյուտ-6»—«Սոյուզ-29» ուղեծրային գիտական համալիրին։

Պարգևատրվել է Լենինի շքանշանով։

Ծանոթագրություններ
------------------

1. ↑
2. ↑

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պյոտր Կլիմուկ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Երկրի հերոսներ |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | ISNI: 0000000113602914 · NLP: a0000001633561 · NUKAT: n97028727 · VIAF: 165983292 · WorldCat VIAF: 165983292 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 482)։*  |
**Կատարի՛ր մեզ հետ, կատարի՛ր մեզ պես, կատարի՛ր մեզնից լավ** (գերմ.՝ Mach mit, Mach’s nach, Mach’s besser), Գերմանիայի Դեմոկրատական Հանրապետության Deutscher Fernsehfunk հեռուստաընկերության մեկ ժամ տևողությամբ մանկական հաղորդում էր։ Հեռարձակվել է 1964-1991 թվականներին, ամիսը մեկ անգամ, կիրակի օրերին՝ առավոտյան ժամը 10:00-ին։ Հաղորդման հովանավորը Գերմանիայի Դեմոկրատական Հանրապետության Օլիմպիական կոմիտեն էր։ Հեռարձակվել է 333 հաղորդում.

Հաղորդումը վարում էր՝ գերմանացի թեթևատլետ Ադոլֆ Գերհարդը, բեմական անունը Ադի, և նրա օգնականները։

Հեռուստամրցույթին մասնակցում էին ԳԴՀ տարբեր քաղաքի դպրոցների հավաքական թիմեր։ Մրցույթը ներառում էր արգելքների հաղթահարում, թռիչք, գնդակով տարբեր խաղեր։ Սպորտային խաղերից բացի ներառված էին առաջարկված մի քանի պատասխաններից ճիշտը ընտրելու մրցույթ-վիկտորինաներ և ճանապարհային երթևեկության կանոնների գիտելիքների ստուգում (ցուցադրվում էր հաղորդավարի տեղաշարժը քաղաքի փողոցներով և մասնակիցները պետք է թվարկեին նրա կատարած սխալները)։ Մրցույթն ավարտվում էր ավանդական էստաֆետաով։ Մրցույթի նպատակաը դպրոցականների շրջանում սպորտը պրոպագանդելն էր։

Խաղերի շարքը կազմակերպված էր որպես տուրնիր։ Հաղթող խումբը մեկ աստիճան վերև էր բարձրանում։ Երկու տարին մեկ որոշվում էր հաղթող թիմը, որը ԳԴՀ Ազգային օլիմպիական կոմիտեի կոչով գավաթ էր ստանում։ Ժյուրիի կազմում հայտնի մարզիկներ էին և ԳԴՀ Ազգային օլիմպիական կոմիտեի անդամներ։ Հեռուստախաղի արդյունքում մոտ 20 մարզիկ է բացահայտվել, որոնք հետագայում աշխարհի չեմպիոններ են դարձել։

1970-ական թվականներին և 1980-ականների առաջին կեսին հաղորդումը համաժամանակյա ռուսերեն թարգմանությամբ ցուցադրվել է ԽՍՀՄ կենտրոնական հռուստատեսությամբ։ Բեռլինի պատի անկումից հետո մրցույթը անց է կացվել սահմանակից քաղաքների թիմերի միջև։ ԳԴՀ հեռուստատեսության 1991 թվականի դեկտեմբերի 31-ին փակվելուց հետո, արևմտյան հեռուստաալիքները գտել են, որ մանկական ծրագրերը գրեթե պահանջարկ չունեն և հաղորդումը փակվել է։

Ծանոթագրություններ
------------------

1. 1 2 3  MDR.DE (2011 թ․ հունիսի 28). «Adi — Der Sportlehrer der Nation» (գերմաներեն). www.mdr.de. Վերցված է 2017 թ․ հունվարի 20-ին.
2. ↑  «Mach mit — oder geh nach drüben!». Արխիվացված է օրիգինալից 2008 թ․ մայիսի 22-ին. Վերցված է 2018 թ․ հունվարի 20-ին.

Արտաքին հղումներ
----------------

* "Mach mit, mach's nach, mach's besser» на fernsehserien.de(գերմ.)
* Հաղորդման տեսաձայնագրությունների հատվածներ MyVideo.de
**Հռոդոսի երկրորդ պաշարումը**, Հռոդոս կղզու պաշարումը Օսմանյան կայսրության կողմից 1480 թվականին։

Նախապատմություն
---------------

Հռոդոսը կղզին 1444 թվականին արդեն կարողացել էր հաջող դիմադրել թուրքերի գրոհին։ Թուրքերի գրոհների պատճառով հարևան Թիլոս և Խալկի կղզիների բնակիչները տեղափոխվեցին Հռոդոս 1470-1475 թթ.:

Պաշարման սկիզբը և ընթացքը
-------------------------

1480 թ. մայիսի 23-ին Թուրքական նավատորմը մոտեցավ Հռոդոսին։ Թուրքերի թվաքանակը գնահատվում է 15-25 մինչև 70 հազար մարդ և 16 նավ այն պարագայում, երբ կղզին պաշտպանում էր ընդամենը 500 ասպետ և զինակիր, 2-3 հազար վարձկան և աշխարհազորային։ Պաշտպանների առավելագույն թվաքանակը գնահատվում է 7 հազ. մարդ։ Պաշտպանությունը ղեկավարում էր Հիվանդախնամների միաբանության առաջնորդ Պյեռ դ'Օբյուսսոնը։

Օսմանցիների առաջին ռազմավարական նպատակն էր գրավել Սուրբ Նիկողայոսի աշտարակը։ Ըստ տեղեկությունների աշտարակը ամեն օր ընդունում էր 1000 հրետանային կրակոց, սակայն պաշարվածները կարողանում էին դիմակայել։ Երկրորդ փորձը կատարվեց արևելքից Աքանդիայի ծոցից։ Սակայն հիվանդախնամներին հաջողվեց փորել պաշտպանական ամրություններ և մեծ զոհերի գնով պաշտպանել աշտարակը։

Հուլիսի 27-ին տեղի ունեցավ հիմնական ճակատամարտը։ Մոտ 2500 ենիչերիների հաջողվեց զավթել Իտալական աշտարակը և ներխուժել հրեական թաղամաս։ Թուրքերը մտան քաղաք, բայց կորցրեցին 4 հազար մարդ և փախուստի մատնեցին։ Միաբանության առաջնորդը վիրավորվեց նիզակով։ Ըստ ավանդության թուրքերի փախուստի պատճառներից մեկը հանդիսացավ ամրոցների պատերից կախված Հիսուսի պատկերով դրոշները։ Իսլամն արգելում է պատկերել մարդուն, և շատ թուրքեր վախեցան։

արդյունքներ
-----------

1480 թ. օգոստոսի 17-ին թուրքական նավատորմը լքեց կղզին։ Մեհմեդ II-ը պատրաստվում էր գրավել Հռոդոսը որոշ ժամանակ անց, սակայն 1481 թվականին մահացավ։ Հռոդոսը մնաց հիվանդախնամների տիրապետության տակ դեռ 42 տարի։

Ծանոթագրություններ
------------------

1. ↑  The Papacy and the Levant, Kenneth M. Setton, page 351, 1984
2. ↑  The later Crusades, 1274—1580: from Lyons to Alcazar, Norman Housley, page 228, 1992
3. ↑  The Fortress of Rhodes 1309—1522, Konstantin Nossov,Brian Delf, page 46, 2010
4. ↑
5. ↑  Eric Morse. Crusader knights, Turks and Byzantines. — Toronto, 2003.

Գրականություն
-------------

* Elias Kollias, *The knights of Rhodes - the palace and the city* (Athens, 1994)
* Eric Morse, *Crusader knights, Turks and Byzantines* (Toronto, 2003)
* Erik Svane & Dan Greenberg, *Croisade vers la Terre Sainte* (Geneva, 2007)
* Smith, Robert Doulgas and DeVries, Kelly (2011), *Rhodes Besieged. A new history*, Stroud: The History Press, ISBN 978-0-7524-6178-6

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հռոդոսի պաշարում (1480)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: sh95002154 |

 |
**Դիմիտր Իվանով Իվանկով** (բուլղար․՝ Димитър Иванов Иванков հոկտեմբերի 30, 1975(1975-10-30), Սոֆիա, Բուլղարիա), բուլղարացի ֆուտբոլիստ, դարպասապահ։ Բուլղարիայի ֆուտբոլի առաջնության եռակի չեմպիոն, Բուլղարիայի ֆուտբոլի գավաթի հնգակի և Թուրքիայի ֆուտբոլի գավաթի գավաթակիր։ Իվանկովը չորրորդ դարպասապահ-ռմբարկուն է աշխարհում (42 գնդակ) 2016 թվականի դրությամբ։

Ակումբային կարիերա
------------------

Սոֆիայում ծնված Դիմիտր Իվանկովն անցել է մայրաքաղաքային «Լևսկիի» ֆուտբոլային դպրոցը։ 9-րդ մրցաշրջանում «Լևսկիի» կազմում նա անցկացրել է 275 խաղ և խփել 25 գոլ։ Իվանկովը երեք անգամ դարձել է Բուլղարիայի չեմպիոն (2000, 2001 և 2002 թվականներին), ինչպես նաև հինգ անգամ նվաճել է ազգային գավաթ (1998, 2000, 2002, 2003 և 2005 թվականներին)։

2005 թվականի հունիսին Իվանկովը տեղափոխվել է թուրքական Կայսեռիսպոռՙՙՙՙ ակումբ։ 2008 թվականի մայիսի 7-ին նա արել է վճռական ներդրում իր թիմի հաղթանակում Գավաթի խաղարկությունում՝ կասեցնելով 3 11 մետրանոց և երկու անգամ ինքն է պարտվել, խփելով 11 մետրանոց հարված։ Այսպիսով, նա դարձել է չորրորդ Բուլղարացին, ով դարձել է Թուրքիայի Գավաթի հաղթող.:

Երեք մրցաշրջանում Կայսեռիսպոռեի կազմում Իվանկովը անցկացրել է 94 հանդիպում թուրքական Սուպերլիգայում, տարբերվելով վեց խփված գոլերով։

2008 թվականի հունիսի 9-ին նա պայմանագիր է կնքել մեկ այլ թուրքական ակումբի՝ «Բուրսասպոր»-ի հետ։ Իվանկովը խփել է վճռական գոլը «Ֆեներբահչե»-ի հետ խաղում 95-րդ րոպեին՝ նվիրելով իր թիմին հաղթանակ 2:1 հաշվով։

2010 թվականին Իվանկովը խփլ է իր 42-րդ գոլը պրոֆեսիոնալ կարիերայում, բարձրանալով դարպասապահ-ռմբարկուների աղյուսակի երրորդ հորիզոնականը։ 2009/10 մրցաշրջանի արդյունքներով Իվանկովը դարձել է Թուրքիայի չեմպիոն «Բուրսասպորի» կազմում, այդ թիմի հաջողությունը սենսացիա է դարձել։

2011 թվականի հունիսի 23-ին Իվանկովը պայմանագիր է ստորագրել կիպրոսյան «Անորտոսիս» ակումբի հետ։ Սակայն նույն տարվա օգոստոսի 8-ին համաձայնագիրը լուծարվել է փոխադարձ համաձայնությամբ՝ ՈՒԵՖԱ-ի Եվրոպայի Լիգայից թիմի դուրս մնալուց հետո։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)
4. ↑  milliyet.com
5. ↑  «Penaltı fatihi Ivankov» (թուրքերեն). Mackolik.com. 8 мая 2008. Վերցված է 1 декабря 2016-ին.(չաշխատող հղում)
6. ↑  «Блестящ Митко Иванков спечели Купата на Турция» (Bulgarian). Topsport.bg. 9 мая 2008. Վերցված է 1 декабря 2016-ին.`{{cite web}}`: CS1 սպաս․ չճանաչված լեզու (link)
7. ↑  «Dimitar Ivankov Bursaspor'da» (թուրքերեն). Sporx.com. 5 июня 2008. Արխիվացված է օրիգինալից 2012 թ․ սեպտեմբերի 11-ին. Վերցված է 1 декабря 2016-ին.
8. ↑  «Topical Top 10s: Goalscoring keepers». skysports.com. 1 апреля 2011. Վերցված է 1 декабря 2016-ին.
9. ↑  «Termination of agreement with Dimitar Ivankov». anorthosis.com. Արխիվացված է օրիգինալից 2011 թ․ օգոստոսի 15-ին. Վերցված է 1 декабря 2016-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · FootballDatabase.eu · LevskiSofia.info (խաղացող) · National Football Teams.com · Soccerbase (խաղացող) · Soccerway · Transfermarkt (խաղացող) · Transfermarkt (մարզիչ) · worldfootball.net (խաղացող) · ԹՖՖ (խաղացող) · ՖԻՖԱ |

 |
Բուրբոն սթրիթ, Ֆրանսիական թաղամասի կենտրոնական փողոցը
**Ֆրանսիական թաղամաս** (անգլ.՝ French Quarter, ֆր.՝ Vieux Carré), Նոր Օռլեանի ամենահին փողոցներից մեկը։

Համառոտ տեղեկություն
--------------------

Նոր Օռլեանի աճին զուգընթաց երկար ժամանակ քաղաքը ընդլայնվել է Ֆրանսիական թաղամասի շուրջ։ Նոր Օռլեանի ֆրանկֆոնների շրջանում թաղամասը հայտնի է որպես «*Հին թաղամաս*» (ֆր.՝ *Vieux Carré*)։ Այսօր քաղաքացիներն այն անվանում են ուղղակի «*Թաղամաս*»։ Ամենահայտնի և կենտրոնական փողոցներից է Բուրբոն սթրիթը (ֆր.՝ Rue Bourbon)։

1788 թվականին հրդեհը ոչնչացրեց կամ վնասեց Թաղամասի մեծ մասը։ 1794 թվականին ևս հրդեհ եղավ, որը վնասեց Թաղամասի մի շարք շինություններ։ Ամերիկացիների կողմից Լուիզիանայի գնմանը զուգահեռ 1804 թվականից քաղաքում սկսեցին բնակվել անգլոֆոններ, ինչի արդյունքում Նոր Օռլեանը սկսեց արագ ընդարձակվել։ 19-րդ դարի վերջին Ֆրանսիական թաղամասի շրջանում սկսեցին բնակվել Իռլանդիայից և Իտալիայից եկածները։

Ֆրանսիական թաղամասը եվրոպացիների կողմից Լուիզիանայի յուրացման կարևորագույն պատմական վայրերից մեկն է։ 1965 թվականի դեկտեմբերի 21-ին այն դարձավ Ազգային պատմական հուշարձան, իսկ 1966 թվականի հոկտեմբերի 15-ից Թաղամասը ընդգրկվեց ԱՄՆ-ի պատմական վայրերի ազգային գրանցամատյանում։

2000 թվականին Ֆրանսիական թաղամասի տարածքում բնակվում էր 4176 մարդ։ 2005 թվականին Կատրինա փոթորիկը Նոր Օռլեանին զգալի վնաս հասցրեց, բայց Թաղամասի կրած վնասներն ավելի թեթև էին։

Ֆրանսիական թաղամասի հիմնական տեսարժան վայրերն են՝ Բուրբոն սթրիթը, Կանալ սթրիթը, Ջեքսոնի հրապարակը, Սուրբ Լյուդովիկոսի տաճարը։ Ֆրանսիական թաղամասը նաև սկիզբ է տվել Մարդի Գրայի ժամանակ զգեստավորված ներկայացմանը։

Ծանոթագրություններ
------------------

1. ↑  «New Orleans French Quarter History». Արխիվացված է օրիգինալից 2013 թ․ մարտի 25-ին. Վերցված է 2010 թ․ հուլիսի 15-ին.
2. ↑  «Vieux Carre Historic District». Արխիվացված է օրիգինալից 2008 թ․ սեպտեմբերի 25-ին. Վերցված է 2019 թ․ օգոստոսի 30-ին.
3. ↑  «National Register of Historic Places Inventory-Nomination: Vieux Carre Historic District» (PDF). Արխիվացված է օրիգինալից (PDF) 2013 թ․ փետրվարի 26-ին. Վերցված է 2019 թ․ օգոստոսի 30-ին.
4. ↑  «Данные American FactFinder». Արխիվացված է օրիգինալից 2012 թ․ փետրվարի 26-ին. Վերցված է 2020 թ․ դեկտեմբերի 28-ին.
5. ↑  Есть ли завтра у Нового Орлеана?

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրանսիական թաղամաս» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n83030116 · VIAF: 152478637 · WorldCat VIAF: 152478637 |

 |
**Visa Cash**, թվային դրամապանակ (էլեկտրոնային դրամապանակ), կանխավճարային սմարթ քարտ, որը համատեղում է վճարային քարտերի հարմարավետությունը ներկառուցված չիպի անվտանգության և ֆունկցիոնալության հետ։ Visa Cash քարտը թույլ է տալիս հեշտությամբ և արագ վճարել փոքր ծախսերը, ուստի այն կարող է օգտագործվել հիմնականում էժան ապրանքներ գնելու համար, ինչպիսիք են թերթերը, կինոյի տոմսերը, վճարել կարճ հեռախոսային խոսակցությունների համար և այլն։

Visa Cash քարտը կարող է լինել կամ վերալիցքավորվող, կամ մեկանգամյա օգտագործման։ Այդ մասին որոշումը կայացնում է քարտը թողարկող բանկը և համաձայնեցնում հաճախորդի հետ։

Պատմություն
-----------

1995 թվականի հոկտեմբերի սկզբին Visa-ն սկսեց փորձարկել համակարգը. նպատակ էր դրվել 5 հազար մանրածախ խանութի մասնակցություն և 2 միլիոն քարտերի վաճառք։ Այն ժամանակ դա աշխարհում երբևէ իրականացված նոր վճարային համակարգերի ամենամեծ փորձարկումն էր։ 1996 թվականի կեսերին քարտերն ընդունում էին հիսուն մանրածախ առևտրի 1500 մասնաճյուղեր, որոնց մեծ մասը արագ սննդի կետեր և գազալցակայաններ էին։ Թողարկված քարտերի թիվը չի հրապարակվել։ Թողարկումն իրականացրել են ԱՄՆ-ի հարավի երեք խոշորագույն բանկերը՝ Wachovia Bank-ը, NationsBank-ը և First Union Bank-ը։ Առաջարկվել են երկու տեսակի քարտեր՝ ներբեռնվող (վաճառվում է բանկերի միջոցով) և մեկանգամյա (վաճառվում են ավտոմատների միջոցով)։

Visa Cash-ի քարտը կարելի է համալրել՝ դրան գումար փոխանցելով անձնական բանկային հաշվից («միջոցների բեռնում») մասնագիտացված բանկոմատների ցանցի միջոցով, օգտագործելով այս վճարային համակարգի բանկային քարտը։ Visa Cash համակարգը ներառում է գործարքը գործող Visa ֆինանսական ցանցի միջոցով, որը թույլ է տալիս աշխատել մեծ գումարներով։ Visa International-ը MasterCard International-ի և Europay International-ի՝ Եվրոպայում MasterCard բաշխող ընկերության հետ միասին մշակել է EMV ստանդարտը (հիմնված երեք ընկերությունների անունների առաջին տառերի վրա) իրենց սմարտ-քարտերի հավելվածների համար։ 1997 թվականից սկսած գործող մագնիսական շերտով վարկային քարտերը փոխարինվեցին սմարտ-քարտերով և այդպիսով խթանեցին Visa Cash-ի համաշխարհային տարածումը։

Ծանոթագրություններ
------------------

1. ↑  «Visa Horizon и Visa Cash». Արխիվացված է օրիգինալից 2010 թ․ ապրիլի 10-ին. Վերցված է 2010 թ․ մարտի 28-ին.
2. ↑  «Центр исследований платежных систем и расчетов — Система Visa Cash». Արխիվացված է օրիգինալից 2016 թ․ մարտի 4-ին. Վերցված է 2010 թ․ մարտի 28-ին.

Արտաքին հղումներ
----------------

* VISA
* Российский сайт VISA
**Չեռնոգորիայի** գերակա **կրոնը** ուղղափառ քրիստոնեությունն է։ Գոյություն ունեն մուսուլմանների և կաթոլիկների կրոնական խոշոր համայնքներ։ Մյուս կրոնների ներկայացուցիչների թիվը չի գերազանցում պետության բնակչության 0,1 %-ը։

Հավատացյալների թիվը
-------------------

Չեթինսկի վանքը Չեռնոգորիայում
Կրոնական պատկանելիության վերաբերյալ կետը ներառվել է 2003 թվականի մարդահամարի մեջ։ Համաձայն մարդահամարի արդյունքների, երկրի բնակչությունը ըստ կրոնական ինքնության բաշխվում է հետևյալ կերպ՝

* Ուղղափառություն - 460 383 (74,24 %)
* Իսլամ - 110 034 (17,74 %)
* Կաթոլիկություն - 21 972 (3,54 %)
* Բողոքականություն - 383 (0,06 %)
* Օկուլտիզմ - 58 (0,01 %)
* Հուդայականություն - 12

6 003 մարդ (0,97 %) հայտնել է, որ չի պատկանում ոչ մի կրոնական ուսմունքի, իսկ 2 424 մարդ (0,39 %) իրեն համարում էագնոստիկ, 13 867 (2,24 %) հրաժարվել են հարցին պատասխանել։

Ուղղափառություն
---------------

Մոնտենեգրոյի ուղղափառ քրիստոնյաների ճնշող մեծամասնությունը չեռնոգորցիներ են (52.5%) և սերբեր (42.7%): Երկրի ուղղափառ հավատացյալները պատկանում են և՛ Սերբիայի ուղղափառ եկեղեցուն, և՛ Չեռնոգորիայի ուղղափառ եկեղեցուն (որը չի ճանաչվել մյուս ուղղափառ եկեղեցիների կողմից)։ Սերբական ուղղափառ եկեղեցին կառուցվածքով ներկայացված է Չեռնոգորիայի Ցետին քաղաքում գտնվող Չեռնոգոր-Ենթածովային թեմում, ինչպես նաև Բուդիմլե-Նիկշիչի պատրիարքությունը Բարենում։

Կաթոլիկական Սուրբ Տիֆոնի վանքը Կոթորում

Կաթոլիկություն
--------------

Չեռնոգորիայի կաթոլիկները ալբանացիներ են (36,98 %), խորվաթներ (31 %) և չեռնոգորցիներ (22,76 %)։ Նրանք հիմնականում բնակվում են ափի երկայնքով։ Կառուցվածքային առումով կաթոլիկանան եկեղեցին բաժանված է Բարեի արքեպիսկոպոսության և Կոթորի թեմի միջև։ Բարեի արքեպիսկոպոսությունը չի ենթարկվում ոչ մի մետրոպոլիայի և գտնվում է Սուրբ աթոռի ուղիղ ենթակայության տակ։ Կոթորի թեմը ենթարկվում է հարևան Խորվաթիայի Սպլիտ-Մակարսկի մետրոպոյիային։

Իսլամ
-----

Իսլամի հետևորդները պատկանում են հետևալ ազգային խմբերին. բոսնիացիներ (43,49 %), սլավոն-մուսուլմաններ (21,91 %), ալբանացիներ (20,75 %) և չեռնոգորցիներ (10,64 %)։ Երկրի մուսուլմանները բնակվում են Պլավ, Ռոժաե և Ուլցին քաղաքներում, որտեղ նրանք կազմում են բնակչության մեծամասնություն։

Հուդայականություն
-----------------

2011 թվականի սեպտեմբերի 18-ին Չեռնոգորիայի վարչապետը իսրայելցի աշքվենազների գլխավոր ռաբբի Յոնո Մեզգերի հետ զրույցում հայտնել է, որ Չեռոգորիան ճանաչում է հուդայականությունը որպես պետական կրոն՝ «լինի այն նոր օրինագծի շրջանակներում, թե փոփոխություններ կատարվի գործող օենքի մեջ»։

Ծանոթագրություններ
------------------

1. ↑  Официальные итоги переписи населения 2003 года Արխիվացված 2008-11-18 Wayback Machine
2. ↑  «Черногория признает иудаизм государственной религией». Արխիվացված է օրիգինալից 2019 թ․ ապրիլի 11-ին. Վերցված է 2018 թ․ հուլիսի 12-ին.
**Արտյոմ Կուլեշա** (ռուս.՝ Артём Кулеша,հունվարի 14, 1990(1990-01-14), Լենինգրադ, ՌԽՖՍՀ, ԽՍՀՄ), ռուս ֆուտբոլիստ, խաղացել է պաշտպանի և կիսապաշտպանի դիրքերում։ 2010-2012 թվականներին անցկացրել է չորս խաղ Ռուսաստանի երիտասարդական հավաքականի կազմում։ 2019 թվականի մարտին եղել է Ուզբեկստանի «Բուխարա» ակումբի խաղացող։

Կարիերա
-------

Արտյոմ Կուլեշան ավարտել է «Սմենա» մարզական դպրոցը։ 2007 թվականից սկսել է հանդես գալ «Զենիթի» երիտասարդական թիմում։ 2009 թվականին գործուղվել է «Արևմուտք» տարածաշրջանի երկրորդ դիվիզիոնի Սանկտ Պետերբուրգի «Սվեդե-Զենիթ» ակումբ։ 2009 թվականի ամռանը պայմանագիր է կնքել Կազանի «Ռուբինի» հետ, որի հետ նվաճել է 2010 թվականի ԱՊՀ երկրների Համագործակցության գավաթը։

2010 թվականին Ռուսաստանի պատանեկան հավաքականի կազմում (գլխավոր մարզիչ՝ Ա. Տալալաև) դարձել է Վալերի Լոբանովսկու գավաթի հաղթող որոշիչ գոլ խփելով Թուրքիայի դեմ կիսաեզրափակչի խաղում։

2011/2012 մրցաշրջանում վարձավճարով տեղափոխվել է «Ռոստով» ակումբ։ Ռուսաստանի առաջնությունում նորամուտը կատարել է 4-րդ տուրի «Վոլգայի» դեմ խաղում, փոխարինման դուրս գալով Ալեքսանդր Գացկանի փոխարեն հանդիպման 87-րդ րոպեին։

Մոսկվայի «Սպարտակի» դեմ 16-րդ տուրի խաղում աչքի է ընկել ինքնագոլով, որը հետագայում որոշել է խաղի ելքը։

2015/2016 մրցաշրջանում 2.5 տարվա պայմանագիր է կնքել «Սկոնտոյի» (Ռիգա, Լատվիա) հետ, ընդգրկվել է ՈՒԵՖԱ-ի Եվրոպայի լիգայի հայտացուցակում, սակայն համաձայնագիրը երկկողմանի համաձայնությամբ խզվել է մեկ ամիս անց։

2017 թվականին հանդես է եկել ֆիննական «Կուլտս» ֆուտբոլային ակումբում (Յոուտսենո)։

2018 թվականի մրցաշրջանի առաջին հատվածում հանդես է եկել մոնղոլական «Էրչիմ» ֆուտբոլային ակումբում, որի կազմում նվաճել է ոսկե մեդալներ։

2019 թվականի մարտին պայմանագիր է կնքել ուզբեկական «Բուխարա» ակումբի հետ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  ««Рубин» отдал в аренду четырёх футболистов». Արխիվացված է օրիգինալից 2011 թ․ մարտի 14-ին. Վերցված է 2011 թ․ ապրիլի 19-ին.
3. ↑  ««Спартак» — «Ростов»». Արխիվացված է օրիգինալից 2011 թ․ հունիսի 24-ին. Վերցված է 2011 թ․ հունիսի 26-ին.

Արտաքին հղումներ
----------------

* Արտյոմ Կուլեշա՝ «В Крыму мне просто плюнули в лицо».
* «Напоследок сказали: "Радуйтесь, что уезжаете целыми"». Воспитанник «Зенита» поиграл в Крыму и стал чемпионом Монголии. Откровенный рассказ Артема Кулеши // Кирилл Сухоруков, «Спорт день за днём», 15 февраля 2019

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՌՊԼ (խաղացող) |

 |
**Մարեն Մյելդե** (նորվ.՝ *Maren Nævdal Mjelde*, նոյեմբերի 6, 1989(1989-11-06), Բերգեն, Նորվեգիա), նորվեգացի ֆուտբոլիստուհի, Նորվեգիայի կանանց ֆուտբոլի ազգային հավաքականի և Չելսի կանանց ֆուտբոլային ակումբի (Չելսի Կ.Ֆա) անդամ։

Ակումբային կարիերա
------------------

Մյելդեն միացել է նորվեգական Արնա-Բյորներ ֆուտբոլային ակումբին՝ 2005 թվականին, երբ 15 տարեկան էր։ Ակումբը 2012 թվականի Նորվեգիայի առաջնությունում զբաղեցրեց երրորդ հորիզոնականը, նվաճեելով բրոնզե մեդալ։ 2013 թվականի մրցաշրջանի ժամանակ տեղափոխվել է գերմանական Տուրբին Փոտսդամ ակումբ։ Մրցաշրջանի վերջում նա խաղացել է ակումբային բոլոր հանդիպումների ժամանակ, երբ նրանք հասել էին Գերմանիայի գավաթի և լիգայի մրցաշարերում առաջատարի դիրքերին։

2016 թվականի նոյեմբերի 22-ին Մարեն Չելսի կանանց ֆուտբոլային ակումբի հետ պայմանագիր է կնքում մինչև 2018 թվականը։

Միջազգային կարիերա
------------------

Մյելդեն՝ Նորվեգիայի ազգային հավաքականի կազմում իր կարևորագույն միջազգային դեբյուտը կատարեց Ռուսաստանի դեմ խաղում՝ 2007 թվականի հոկտեմբերին։ Նա ընտրվեց 2009 թվականի կանանց ֆուտբոլի Եվրոպայի առաջնությունում և 2011 թվականի աշխարհի առաջնությունում մասնակցության համար։ Մյելդենը Նորվեգիայի ազգային հավաքականում իր առաջին գոլը խփել է Ուկրանիայի դեմ խաղում՝ վերջին մրցաշարի որակավորման փուլում։

2011 թվականին և 2012 թվականին Մյելդեն՝ Նորվեգիայի հավաքականի ավագի փոխանորդն էր։ Մրցաշարում նա առաջին անգամ խաղում էր աջից և թիմի ավագն էր, երբ հուլիսի 17-ին, իրենց Բ խմբում Նորվեգիան՝ 1-0 հաշվով պարտության մատնեց Գերմանիային։ ՈԵՖԱ -ի կանանց Եվրո 2013 -ի եզրափակչում՝ Նորվեգիան 0։ 1 հաշվով պարտվեց Գերմանիային։

Իվն Փելերուդի թիմում՝ Մյելդեն ընտրվել է 2015 թվականի ՖԻՖԱ-ի կանանց աշխարհի գավաթի խաղարկության համար։ Նրանք խմբային փուլում 1-1 հաշվով հաղթեցին Գերմանիային և երկրորդ տուրում պարտվեցին Անգլիային։

Ծանոթագրություններ
------------------

1. 1 2  Soccerdonna (գերմ.) — 2010.
2. ↑  Holyman, Ian (2013 թ․ հունվարի 28). «Norway's Mjelde up for Germany». UEFA.com. Վերցված է 2013 թ․ հունվարի 28-ին.
3. ↑  «Maren Mjelde: Chelsea Ladies sign Norway captain until 2018». BBC Sport. 2016 թ․ նոյեմբերի 22. Վերցված է 2016 թ․ նոյեմբերի 22-ին.
4. ↑  «Maren Mjelde: Chelsea Ladies sign Norway captain until 2018». BBC Sport. 2016 թ․ նոյեմբերի 22. Վերցված է 2016 թ․ նոյեմբերի 22-ին.
5. ↑  Patkevich, Konstantin (2010 թ․ սեպտեմբերի 11). «Mjelde earns Norway the edge». UEFA.com. Վերցված է 2013 թ․ հունվարի 28-ին.
6. ↑  «List of Players - Norway» (PDF). FIFA. 2015 թ․ հունիսի 5. էջ 19. Արխիվացված է օրիգինալից (PDF) 2016 թ․ ապրիլի 10-ին. Վերցված է 2015 թ․ հունիսի 6-ին.

Արտաքին հղումներ
----------------

* Վիճակագրություն *FIFA*-ի կայքում(անգլ.)
* NFF profile (նորվ.)
* Turbine Potsdam profile (գերմ.)
* SvFF profile (շվեդ.)
* Ֆուտբոլիստի էջը *soccerway.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարեն Մյելդե» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | FootballDatabase.eu · soccerdonna.de · Soccerway · Գերմանական ֆուտբոլային միություն · Նորվեգիայի ֆուտբոլի ասոցիացիա · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Մեծ նորվեգական |

 |
**Չանսելորսվիլի ճակատամարտ** (անգլ.՝ *Battle of Chancellorsville*), Ամերիկայի քաղաքացիական պատերազմի խոշոր ճակատամարտ, որը տեղի է ունեցել 1863 թվականի ապրիլի 30-ից մայիսի 5-ը, Սփոթսիլվեյնի տարածաշրջանում՝ Ջորջ Չանսելորի պլանտացիայի մոտ (հայտնի է որպես «Չանսելորսվիլ»), Ջոզեֆ Հուկերի Պոտոմաքսյան բանակի և Ռոբերտ Լիի Հյուսիսվիրջինյան բանակի միջև։ Պատմության մեջ է մտել որպես գեներալ Լիի վարած ամենահաջող մարտը, որտեղ նա հարձակողական մարտում պարտության է մատնում իր զորքերին կրկնակի անգամ գերազանցող ուժերին։ Սակայն Համադաշնության հաղթանակը մռայլվեց գեներալ Ջեքսոն Քարե Պատի մահվանից հետո։

Պատմաբան Սթիվեն Սիրսը գրել է, որ Չանսելորսվիլը յուրօրինակ է ու եզակի Քաղաքացիական պատերազմի ճակատամարտերի մեջ. այս ճակատամարտը առանձնանում է իր բարդությամբ և ռազմական գործողությունների լարվածությամբ։ Այն դարձավ գեներալ Լիի ամենավառ հաղթանակը և դաշնային բանակի ամենածանր պարտությունը։ Գեներալ Հուկերը սկսեց այս ճակատամարտը, իր տրամադրության տակ ունենալով լավ նախապատրաստված բանակ, ճշգրիտ կատարված հետախուզություն, քանակական գերակշռություն և խելամիտ, մտածված ծրագիր։ Նրա հակառակորդը՝ գեներալ Լին, այդ օրերին թուլացել էր երկու դիվիզիայով, և Հուկերի գրոհը նրա համար գրեթե անսպասելի էր։ Այնուամենայնիվ, Հուկերը պարտվեց, իսկ մայիսի 3-ի ճակատամարտը երկրորդը դարձավ իր արյունահեղությամբ Ամերիկայի քաղաքացիական պատերազմի ճակատամարտերի շարքում՝ Էնտիտեմից հետո։

Ծանոթագրություններ
------------------


1. ↑  Գրականության մեջ ընդունված են ճակատամարտի տարբեր ժամանակագրական սանդղակներ. մայիսի 1-ից 6-ը՝ համապատասխան վիրջինական հանրագիտարանի, կամ 3-ից 6-ը ըստ Մաքֆերսոնի, կամ ապրիլի 30-ից մայիսի 6-ը ըստ ԱՄՆ ազգային պարկերի ծառայության։
2. 1 2  Eicher, 2001, էջ 475
3. ↑  Stackpole, 1988, էջ 74
4. ↑  կորուստները սովորաբար ցույց են տրված ողջ կամպանիայի՝ Չանսելորսվիլի, Ֆրեդերիկսբերգի և Սալեմի ճակատամարտերինը միասին վերցրած։
5. 1 2  Eicher, 2001, էջ 488
**Ար-Ռամադիի ճակատամարտ**, ԻԼԻՊ-ի զինյալների կողմից Անբար գավառը գրավելու դրվագներից մեկը։ Ռամադին իրաքյան կառավարության համար Անբար գավառում վերջին հենարաններից մեկն էր։ Մարտերը սկսվել են 2014 թվականի հոկտեմբերին և ավարտվել են այն ժամանակ, երբ 2015 թվականի մայիսի 14ին «Իսլամական պետության» զինյալները գրավեցին կառավարական շենքը։ Մայիսի 17-ին հայտնի դարձավ, որ իրաքյան բանակը լքել է քաղաքը։ Սակայն 2015 թվականի դեկտեմբերի 28-ին բաղդադի իշխանությունը հայտարարեց քաղաքի նկատմամբ վերահսկողություն սահմանելու մասին։

Հետևանքները
-----------

Իրաքյան կառավարությունը խնդրանքով դիմեց շիական միավորումներին, որպեսզի օգնեն իրենց քաղաքի ազատագրման գործում։ Գրեթե 3000 շիական միավորումներ մայիսի 19-ին հավաքվեցին քաղաքի մոտ։ Այդ ժամանակ ահաբեկիչները պատրաստվում էին պահել Ռամադին իրենց ձեռքերում, տեղադրելով պաշտպանական դիրքեր և ականներ։ Կառավարամետ զորքերը Ար-Ռամադիից հարավ երեկոյան խափանեցին ահաբեկիչների հարձակումը, որտեղ գտնվում էին շիական միավորումները։

Մայիսի 22-ին ԻԼԻՊ-ը գրավեց Ար-Ռամադիից արևմուտք գտնվող Հուսայբախը։ Հաջորդ օրը իրաքյան կառավարական զորքերը անցան հակահարձակման, և ոստիկանության հաղորդմամբ, գրավեցին Հուսայբախը։

Նոյեմբերի 30-ին իրաքյան բանակը հայտարարեց քաղաքի գրոհի մասին

Դեկտեմբերի 22-ին իրաքյան բանակը մաքրեց քաղաքի կենտրոնը, հաղորդվեց, որ զինյալների քանակը չի գերազանցում 300-ը

2015 թվականի դեկտեմբերի 28-ին կառավարական զորքերը վերադարձրեցին Ռամադիի նկատմամբ հսկողությունը

Ծանոթագրություններ
------------------

1. 1 2  THE IRAQI ARMY: THERE’S NO SUCH THING. | John Gibson Radio Show
2. ↑  Contested Iraqi city of Ramadi falls to Islamic State group - Yahoo News
3. ↑  Иракские власти предупредили граждан о скором штурме Рамади
4. ↑  Иракская армия начала зачистку центра Рамади от боевиков ИГ
5. ↑  Иракские войска заявили об освобождении Рамади
**Նիյա Աբեսաձե** (ռուս.՝ Абесадзе, Ния Георгиевна, սեպտեմբերի 9, 1929(1929-09-09), Թիֆլիս, ԱԽՖՍՀ, ԽՍՀՄ - հունվարի 24, 1992(1992-01-24), Թբիլիսի, Վրաստան), խորհրդային և վրացի բանաստեղծուհի, թարգմանչուհի, գրականագետ։

Կենսագրություն
--------------

1953 թվականին ավարտել է Թբիլիսիի պետական համալսարանը։

1963 թվականից եղել է բանասիրական գիտությունների թեկնածու։

«Արևը միշտ ծագում է» (1975 թվական), «Լռությունը վերևում» (1985 թվական) բանաստեղծական ժողովածուների հեղինակն է։

Ն. Աբեսաձեի պոեզիային հատուկ են ինտիմ մոտիվները, նշանակալի տեղ է գրավում բնապատկերային քնարերգությունը։

Բանաստեղծությունների շարք է նվիրել Ուկրաինային։ Զբաղվել է ուկրաինական պոեզիայի թարգմանություններով։ Թարգմանել է Գրիգորի Սկովորոդայի «Աստվածային երգերի պարտեզ» գրքից մի քանի բանաստեղծություն, Լեսյա Ուկրաինկայի, Պավլո Տիչինայի, Միկոլա Բաժանի, Ա. Մալիշկոյի և այլոց մի շարք բանաստեղծություններ։

Երկար ժամանակ եղել է «Ուկրաինա» ակումբի քարտուղարը, որի գործունեության նպատակն էր ուսումնասիրել և ժողովրդականացնել ուկրաինական գրականությունը, թարգմանչական գործունեությունն և ուսուցումը։
1982 թվականին Կիևում ուկրաինական գրականության թարգմանիչների համամիութենական համաժողովում նշվել է նրա թարգմանությունների բարձր մակարդակը։

Ուկրաինական գրականության մասին բազմաթիվ հոդվածների հեղինակ է։

Ծանոթագրություններ
------------------

1. ↑  «Նիյա Աբեսաձե» (ռուսերեն). Նոր ազատություն24. 2019 թ․ հունվարի 31. Վերցված է 2019 թ․ սեպտեմբերի 8-ին.

Արտաքին հղումներ
----------------

* Նիյա Աբեսաձե

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Ժամանակակից Ուկրաինայի |

 |
**Պեկինի միջազգային ավտոցուցասրահ** (չինարեն՝ 北京国际汽车展览会) կամ **Auto China**, ավտոմեքենաների և տեխնոլոգիաների միջազգային ցուցահանդես, որն անցկացվում է տարին երկու անգամ Չինաստանի մայրաքաղաք Պեկինում։ Միջոցառումը կազմակերպվել և առաջին անգամ անցկացվել է 1990 թվականին։ Այժմ ավտոշոուն Ֆրանկֆուրտի և Դետրոյթի հետ միասին աշխարհում խոշորագույններից մեկն է։ Դա կապված է այն բանի հետ, որ Չինաստանը համարվում է աշխարհի ամենախոշոր և արագ աճող ավտոշուկան, ինչի կապակցությամբ մեծ թվով ավտոարտադրողներ (ինչպես տեղական, այնպես էլ` արտասահմանյան) ձգտում են մասնակցել միջոցառմանը և դրա շրջանակներում կազմակերպել իրենց նոր կամ թարմացված արտադրանքի պրեմիերաները։ Ցուցահանդեսի կազմակերպիչը Չինաստանի խորհուրդն է՝ միջազգային առևտրի օժանդակությամբ։

Պատմություն
-----------

Պեկինի միջազգային ավտոցուցասրահը հիմնադրվել է 1990 թվականին և դրանից հետո անցկացվում է Չինաստանի մայրաքաղաքում տարին երկու անգամ, որին հաջորդում է ուրիշ չինական խոշոր ավտոցուցասրահ` Շանհայի ավտոցուցասրահը։ 2014 թվականին ավտոցուցասրահը ունեցել է ավելի քան 850 հազար այցելու։

2016 թվականին շոուն անցկացվել է ապրիլի 25-ից մինչև մայիսի 4-ը։ Ավտոցուցասրահի հովանավորը ելույթ է ունեցել Չինաստանի ֆեդերացիայի մեքենաշինությունում (CMIF), Չինաստանի մեքենաշինության ազգային կորպորացիայում (SINOMACH), Չինաստանի միջազգային առևտրի զարգացման կոմիտեում (CCPIT) և Չինաստանի ավտոարտադրողների ասոցացիայում (CAAM): Ցուցահանդեսի կազմակերպիչներն են են Չինաստանի միջազգային առևտրի զարգացման կոմիտեն (CCPIT-Auto), Չինաստանի միջազգային կորպորացիայի ավտոմոբիլային արդյունաբերությունը (CNAICO), Չինաստանի միջազգային ցուցահանդեսային կենտրոնը և Չինաստանի ավտոմոբիլային ինժեներների ընկերությունը (SAE): Միջոցառման շրջանակներում ներկայացվել են տարբեր համաշխարհային արտադրողների մարդատար ավտոմեքենաների, բեռնատարների, էլեկտրոմոբիլների և հիբրիդային փոխադրամիջոցների, ինչպես նաև տարբեր պահեստամասերի և աքսեսուարների նմուշներ։

Ծանոթագրություններ
------------------

1. ↑  «Chinese regulator approves VW-JAC Motor electric car venture» (անգլերեն). Рейтер. 22-05-2017. Արխիվացված է օրիգինալից 2017 թ․ հունիսի 1-ին. Վերցված է 1.06.2017-ին.
2. ↑  Сергей Знаемский (2017). «Каждый третий автомобиль в мире — китайский. Как устроен автопром №1?». Авторевю. Արխիվացված է օրիգինալից 2017 թ․ հունիսի 1-ին. Վերցված է 1.06.2017-ին.
3. ↑  Татьяна Окишева (21.02.2014). «BCG: структура авторынка существенно изменится». Вести.ru. Արխիվացված է օրիգինալից 2017 թ․ հունիսի 1-ին. Վերցված է 1.06.2017-ին.
4. ↑  Владимир Литвинов (21.04.2014). «Китайское автопредставление». Газета.ru. Արխիվացված է օրիգինալից 2017 թ․ հունիսի 1-ին. Վերցված է 13.02.2018-ին.
5. ↑  «В Китае открывается четырнадцатый Пекинский международный автосалон». РИА Новости. 25.04.2016. Արխիվացված է օրիգինալից 2017 թ․ հունիսի 1-ին. Վերցված է 13.02.2018-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պեկինի միջազգային ավտոցուցասրահ» հոդվածին։ |